title: Pere de Torroja
text: Pere de Torroja estió bispe de Zaragoza dende 1152 dica 1184. Perteneixeba a lo lichache de los Torroja, sinyors de Solsona.
  
  Estió abate de Vilabertrán y dimpués Bispe de Zaragoza con l'aduya de lo suyo parient Guillén de Torroja, primero bispe de Barcelona y dimpués arcebispe de Tarragona (n'una epoca en la que lo bispato de Zaragoza dependeba de l'arcebispato de Tarragona).
  
  Entre las suyas fitas podemos destacar:
  
  Mugó la diocesi de Zaragoza con la d'Albarrazín-Segorb, con lo reconoiximiento u confirmación por parte de lo papa Hadrián IV d'unas mugas d'epoca de lo rei visigodo Wamba.
  Consiguió de lo Papa Alexandre III lo caracter regular de los canonches de la Seu d'o Salvador de Zaragoza.
  Lo rei Alifonso II d'Aragón cedió en 1175 la Tinenza de Aznar Lagaña (parte de lo Matarranya) a lo bispato de Zaragoza, y Pere de Torroja la subinfeudó a Fortún Robert.
  
  Cortz d'Aragón
  Entre atras autoridatz apareixe en as actas d'as Cortz de Zaragoza de 1164 como arcebispe de Zaragoza.
  
  Referencias
  
  Bispes de Zaragoza